უნივერსიტეტის ღონისძიებების პორტალი

ლექცია თემაზე "ამერიკის ბით თაობა"
2011-05-13 17:07 (Asia/Dubai)
16 მაისს, 18.00 საათზე, ილიას სახელმწიფო უნივერსიტეტის წიგნის მაღაზია “ლიგამუსში” შედგება პოეზიის კლუბის შეხვედრა ინდიანას უნივერსიტეტის (აშშ) პროფესორ დოდონა კიზირიასთან, რომელიც წაიკითხავს ლექციას თემაზე: ამერიკის ”ბით თაობა” და 1960-იანი წლების საბჭოთა დისიდენტები.
დასასრულს კი წაიკითხავს ლექსებს ახალი წიგნიდან.
დასწრება თავისუფალია.

”დედამიწის შეცვლილი კლიმატი” - საჯარო ლექცია
2011-05-13 17:55
16 მაისს, 17.00 საათზე, ილიას სახელმწიფო უნივერსიტეტის 101 -ე აუდიტორიაში (ი. ჭავჭავაძის გამზ.32), პროფესორი ნიკოლას რობინსონი გამართავს საჯარო ლექციას თემაზე ”დედამიწის შეცვლილი კლიმატი: ახალი ეკოლოგიური და ეკონომიკური გზები”.
დასწრება თავისუფალია.

პალეოურბანისტული ექსპედიციის შედეგების პრეზენტაცია
2011-05-16 16:27
17 მაისს, 17:00 საათზე, ავსტრიული ბიბლიოთეკის დარბაზში (ქ. ჩოლოყაშვილის გამზ. 3/5) გაიმართება პალეოურბანისტული ექსპედიციის შედეგების პრეზენტაცია (მეორე ნაწილი).
მომხსენებლები: გიორგი ნებულიშვილი – IV კურსი – შორაპანი და დიმნა
გ. ყიფიანი – კლავდიოს პტოლემაიოსის და პლინიუსის სურიუმის ლოკალიზაციის საკითხები.
დასწრება თავისუფალია.

სამაგისტრო პროგრამა ”ჯანდაცვის პოლიტიკა და მენეჯმენტი”
2011-05-16 16:36
19 მაისს, 15.00 საათზე, ილიას სახელმწიფო უნივერსიტეტის 101–ე აუდიტორიაში (ი. ჭავჭავაძის გამზირი 32) ილიას სახელმწიფო უნივერსიტეტის ბიზნესის ფაკულტეტი წარმოგიდგენთ სამაგისტრო პროგრამას – “ჯანდაცვის პოლიტიკა და მენეჯმენტი”. პროგრამა შედგება ოთხი მიმართულებისგან: 1) ჯანდაცვის პოლიტიკა და საზოგადოებრივი ჯანდაცვა, 2) ჯანდაცვის მენეჯმენტი, 3) ჯანდაცვის ეკონომიკა, 4) ფარმაციის მენეჯმენტი.
პროგრამის მიზანია მაღალკვალიფიციური ჯანდაცვის მენეჯერების მომზადება, რომლებიც შეძლებენ ჯანდაცვის სფეროში მიმდინარე პროცესების ეფექტიან ადმინისტრირებას. მათ საფუძვლიანად ექნებათ შესწავლილი ჯანდაცვის სფეროს მმართველობითი საქმიანობის თეორიული და პრაქტიკული ასპექტები და მიიღებენ პროფესიული კარიერისათვის აუცილებელ ცოდნასა და უნარ-ჩვევებს.
პროგრამა მოიცავს ჯანდაცვის პოლიტიკის, საზოგადოებრივი ჯანდაცვის, ჯანდაცვის სისტემის შეფასების, ჯანდაცვის ეკონომიკის, ჯანმრთელობის დაზღვევის, მართული ჯანდაცვის, საავადმყოფოს მართვის, ჯანდაცვითი პროგრამების დაგეგმვის, ჯანდაცვის სფეროს კვლევების, ეპიდემიოლოგიისა და ბიოსტატისტიკის, ჯანდაცვის სამართლის, სამედიცინო ხარისხის, ფარმაციის პოლიტიკისა და მართვის საკითხებს და სხვ.
სამაგისტრო პროგრამაში შედის ბიზნესის სიმულაციის (საავადმყოფოს მართვა) ინოვაციური პროგრამაც, რაც სტუდენტებს შესაძლებლობას მისცემს, მოახდინონ თეორიული ცოდნის ტრანსფორმირება ბიზნესის კეთების პრაქტიკულ უნარებად, იმუშაონ საავადმყოფოს მმართველობით თანამდებობებზე, რაც ხელს შეუწყობს საავადმყოფოს ყოველი პოზიციის მნიშვნელობის გაცნობიერებას და შესაბამისი პასუხისმგებლობის შეგრძნების გამომუშავებას.

სპეციალურ პედაგოგთა პროფესიული კლუბის პრეზენტაცია
2011-05-17 16:18
18 მაისს, 13:00 სთ-ზე, ილიას სახელმწიფო უნივერსიტეტში (ი. ჭავჭავაძის გაზ. 32, A კორპუსი, 101 – ე აუდიტორია) გაიმართება ილიას სახელმწიფო უნივერსიტეტის მეცნიერებათა და ხელოვნების ფაკულტეტის სპეციალურ პედაგოგთა პროფესიული კლუბის პრეზენტაცია.
სპეციალური პედაგოგიკა გულისხმობს სპეციალური საგანმანათლებლო საჭიროებებისა და ინტერესების მქონე მოსწავლეების დახმარებას.
ილიას სახელმწიფო უნივერსიტეტის კურსდამთავრებულების ინიციატივით შეიქმნა კლუბი, რომელიც ინკლუზიური განათლების აქტუალურ საკითხებზე იმუშავებს. დაგეგმილია სხვადასხვა ორგანიზაციასთან თანამშრომლობით შეზღუდული შესაძლებლობების მქონე ადამიანების დასაქმების ხელშეწყობა, სპეციალური პედაგოგიკის და ინკლუზიური განათლების კურიკულუმის გაუმჯობესება, ინკლუზიური სწავლების შესახებ საზოგადოების ინფორმირებულობის გაზრდა.
პრეზენტაციაში მონაწილეობას მიიღებენ ილიას სახელმწიფო უნივერსიტეტის რექტორი გიგი თევზაძე და ინკლუზიური განათლების ექსპერტი ჟანა კვაჭაძე.

უნიკინო 20 მაისს: ”ჩემი მარცხენა ფეხი”
2011-05-17 17:07
პარასკევს, 20 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ჯიმ შერიდანის ფილმი ”ჩემი მარცხენა ფეხი”. მონაწილეობენ: დენიელ დეი-ლიუისი, ბრენდა ფრიკერი, ელისონ ვილანი, კირსტენ შერიდანი და სხვები. თარგმანი: ანნა კორიფაძე.
დასწრება თავისუფალია.

ავსტრიელი მწერალი ილიაუნიში
2011-05-17 17:13
20 მაისს, 13.00 სთ-ზე, ილიას სახელმწიფო უნივერსიტეტის ავსტრიულ ბიბლიოთეკაში (ჩოლოყაშვილის გამზ. 3/5, H-104) გაიმართება შეხვედრა ცნობილ ავსტრიელ მწერალ რენატე ველშთან. ავტორი წაიკითხავს ნაწყვეტებს თავისი ახალი ნაწარმოებებიდან.
დასწრება თავისუფალია.

”ტექსტი, თარგმანი და თარგმანება”
2011-05-19 12:01
მოხსენებებს წაიკითხავენ სტუმრები ჰელსინკის უნივერსიტეტის თეოლოგიური ფაკულტეტიდან, პროფესორები:18 მაისი, ოთხშაბათი, 16:00 სთ.
ანელი ემელეუსი – What Rahlfs Could not Know (1.Sam. 14.4-5)- ”რა ვერ ეცოდინებოდა რალფსს (1. მეფ. 14.4-5)”.
მარკეტა ლილესტრემი – The Syrohexaplaric 1 Samuel in Textual Criticism – სიროჰექსაპლური 1. სამუელი ტექსტუალურ კრიტიკაში
კრისტიან სეპენენი – Different Hebrew texts behind the Story of David and Goliath (1 Sam 17–18) – სხვდასხვა ებრაული ტექსტი დავითისა და გოლიათის ისტორიის მიღმა 19 მაისი, ხუთშაბათი, 17:00 სთ.
ლარს ემელეუსი – Die Entstehung des Zweiten Korintherbriefes – მეორე კორინთელთა-ს წარმოქმნის ისტორია
კენეტ ლილესტრემი – The Dilemma of the Present Day of the Lord: 2 Thess 2:2 and Hippolytus’ Comm. Dan. 4.19 – უფლის მეორედ მოსვლის დღის დილემა: II თეს. 2.2 და იპოლიტე რომაელის კომენტარი დანიელი, 4.19
მოხსენებები თარგმნილია ქართულად.
სემინარი გაიმართება ილიას უნივერსიტეტის ავსტრიულ ბიბლიოთეკაში
(შესასვლელი ყოფილი უცხო ენების ინსტიტუტის შენობის ეზოდან).

ემილ ერშახოვსკი ილიაუნიში
2011-05-19 16:43
23 მაისს, 11:30 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) საერთაშორისო კონფერენციის ფარგლებში ილიას სახელმწიფო უნივერსიტეტის ხელოვნების სამეცნიერო – კვლევითი ინსტიტუტის მოწვევით და პოლონეთის საელჩოს მხარდაჭერით, ილიაუნის სტუმრობს კრაკოვის იაგელონიის უნივერსიტეტის პროფესორი, თეატრისა და კულტურის მენეჯმენტის სპეციალისტი, საერთაშორისო ჟურნალ „კულტურის მენეჯმენტის“ მთავარი რედაქტორი ემილ ერშახოვსკი, რომელიც წაიკითხავს ლექციებს: „კულტურის მენეჯმენტი და კულტურის პოლიტიკა“ და „მეხსიერება ჩვენი ძალაა“.
დასწრება თავისუფალია, ლექციას ახლავს ქართულენოვანი თარგმანი.
ემილ ერშახოვსკი – ფილოსოფიის დოქტორი, კრაკოვის იაგელონიის უნივერსიტეტის პროფესორი, კულტურის მენეჯმენტის მიმართულების თავმჯდომარე. არის სტრატფორდის, ბუფალოს და სხვა უნივერსიტეტების მიწვეული პროფესორი, კითხულობს ლექციებს პოლონეთის ისტორიასა და კულტურაზე, პოლონურ ენაზე და ევროპულ თეატრზე. 1995 წელს მან პოლონეთში დაამკვიდრა ახალი აკადემიური დისციპლინა კულტურის მენეჯმენტი. 1996–2002 წლებში იყო ახლად შექმნილი მენეჯმენტისა და სოციალურ კომუნიკაციათა ფაკულტეტის დეკანი. 11 წიგნის ავტორი, რედაქტორია ლექციების ციკლისა ელჩებისათვის კულტურის პოლიტიკაზე. ამჟამად გახლავთ მთავარი რედაქტორი საერთაშორისო ჟურნალის „კულტურის მენეჯმენტი“ /ინგლისურ, გერმანულ და პოლონურ ენებზე/.

საერთაშორისო ჟურნალის პრეზენტაცია ილიაუნიში
2011-05-19 16:56
24 მაისს, 11:00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება საერთაშორისო ჟურნალის “კულტურის მენეჯმენტი” პრეზენტაცია და ხელი მოეწერება ურთიერთთანამშრომლობის მემორანდუმს იაგელონიის უნივერსიტეტსა და ილიას სახელმწიფო უნივერსიტეტის ხელოვნების სამეცნიერო-კვლევით ინსტიტუტს შორის.
“კულტურის მენეჯმენტი” არის მსოფლიოში აღიარებული სამენოვანი (პოლონური, გერმანული, ინგლისური) რეფერირებადი ჟურნალი, რომელიც გამოიცემა იაგელონიის უნივერსიტეტის მიერ პოლონეთში.
ღონისძიებაში მონაწილეობას მიიღებენ ემილ ერშახოვსკი (ჟურნალის “კულტურის მენეჯმენტი” რედაქტორი, კრაკოვის იაგელონიის უნივერსიტეტის პროფესორი, თეატრისა და კულტურის მენეჯმენტის სპეციალისტი) და ლევან ხეთაგური (ილიას სახელმწიფო უნივერსიტეტის სრული პროფესორი, ხელოვნების სამეცნიერო-კვლევითი ინსტიტუტის დირექტორი, ევროპის კულტურის პარლამენტის წევრი).

აბრაამ შმულევიჩის საჯარო ლექცია
2011-05-20 16:27
23 მაისს, 17:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში გაიმართება “აღმოსავლური პარტნიორობის ინსტიტუტის (იერუსალიმი) პრეზიდენტის, პოლიტოლოგ აბრაამ შმულევიჩის საჯარო ლექცია თემაზე: “ჩერქეზული საკითხის პერსპექტივა გლობალური ცვლილებების კუთხით”.

ფილმი იტალიის კულტურის ცენტრში
2011-05-20 16:51
ორშაბათს, 23 მაისს, 14:00 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი “ხმელთაშუა ზღვა” (იტალიურ ენაზე).
დასწრება თავისუფალია.

კარლო გინზბურგი ილიაუნიში
2011-05-23 11:12
23 მაისს, 18.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) გაიმართება კარლო გინზბურგის საჯარო ლექცია ”ისტორია გუგლის ეპოქაში”.
კარლო გინზბურგი მსოფლიოში ერთ-ერთი ყველაზე გამოჩენილი თანამედროვე ისტორიკოსია. იტალიელი მეცნიერი ავტორია მრავალი გავლენიანი გამოკვლევისა, რომელთა კრებული ”ნაკვალევები. მითები. მიკროისტორია” ქართულად გამოსცა ილიას სახელმწიფო უნივერსიტეტის გამომცემლობამ.

პატრიკ სერიოს საჯარო ლექცია ილიაუნიში
2011-05-23 11:23
პატრიკ სერიო / Patrick Seriot, ლოზანის უნივერსიტეტი, შვეიცარია
23 მაისი, 16.00 საათი – ვოლოშინოვი და გრამში: პოზიტივიზმის უარყოფის ორი განსხვავებული გზა
Voloshinov and Gramsci : two diferent ways of rejecting positivism
ლექციის ენა-ინგლისური.
მისამართი: ჩოლოყაშვილის 3/5, ილიას სახელმწოფო უნივერსიტეტი, ყოფილი ენციკლოპედიის შენობა (ადმინისტრაციული კორპუსის უკან), მე-5 სართული, აუდიტორია G 505.

„ბიზნეს ქეისები -2011“ რეგისტრაციისა და ჩატარების განრიგი
2011-05-23 17:20
სტუდენტური პროექტი „ბიზნეს ქეისები-2011“ ილიას უნივერსიტეტში 2011 წლის მარტიდან დაიწყო. ბიზნესის ფაკულტეტისა და სტუდენტური თვითმართველობის ინიციატივით უკვე მეორეჯერ ტარდება. ეს პროექტი სტუდენტებს ეხმარება ბიზნესის სფეროში მიმდინარე სიახლეებზე ორიენტირებაში, პროფესიულ უნარჩვევებისა და კრიტიკული აზროვნების გამომუშავებაში, რომლის აქტუალურობაზე ისიც მეტყველებს, რომ წელს 53 გუნდი დარეგისტრირდა სხვადასხვა უნივერსიტეტიდან. ა.წ. 7 მაისს, ქეისების საორგანიზაციო ჯგუფის წევრები: ს. ხინიკაძე (პროექტის ავტორი), თაკო ნოდია, გვანცა ხულუზაური და ჟიური: მ. გონაშვილი (თავ-რე), გ. აბაშიშვილი და გ. მიქანაძე შეხვდნენ მონაწილე გუნდების ლიდერებს, გააცნეს პრეზენტაცია პროექტის არსის, მიზნების, ჩატარების პროცედურებთან დაკავშრებით და უპასუხეს მათ შეკითხვებს. გადაწყდა, რომ პირველი ტური ჩატარდეს 3 ნაწილად, ანუ 18-18-17 გუნდი ითამაშებს და შემდგომ ეტაპზე გადავლენ მაქსიმალური ჯამური ქულების შედეგების მიხედვით. შემდეგ გამჭირვალობის პრინციპის დაცვისთვის ჩატარდა კენჭისყრა და ყველა გუნდს მიენიჭა თავისი ნომერი. (იხილეთ თანდართული ფაილი).
გუნდები თამაშზე უნდა მოვიდნენ განრიგის მიხედვით 24-25-27 მაისს, 18.30-ზე უნიფუდში.
მისამართი: ილიას სახელმწიფო უნივერსიტეტი. ქაქუცა ჩოლოყაშვილის გამზირი 3/5. UNIFOOD-ის ტერიტორია. დასწრება თავისუფალია.

შუა საუკუნეების კვლევების სამაგისტრო პროგრამა
2011-05-24 11:03
24 მაისს, 13.00 საათზე, ბოტანიკურ ბაღში (ბოტანიკურის N. 1.) გაიმართება ილიას სახელმწიფო უნივერსიტეტის სამაგისტრო პროგრამის, შუა საუკუნეების კვლევების, პრეზენტაცია.
პრეზენტაციაში მონაწილეობას მიიღებს ცნობილი ისტორიკოსი კარლო გინზბურგი, რომლის საჯარო ლექცია და წიგნის პრეზენტაცია გუშინ ილიას სახელმწიფო უნივერსიტეტში შედგა.
სამაგისტრო პროგრამა შუა საუკუნეების კვლევები მოიცავს ქართული, ბიზანტიური და დასავლეთევროპული შუა საუკუნეების ისტორიას, ფილოსოფიას, თეოლოგიას, ამ ეპოქის ლიტერატურის, ენისა და ხელოვნების ისტორიას. სტუდენტები შეისწავლიან და გამოიკვლევენ შუა საუკუნეების კულტურულ მემკვიდრეობას მსოფლიო, რეგიონალურ და ნაციონალურ კონტექსტში.
უკანასკნელ ხანს შუა საუკუნეების ინტერდისციპლინურ შესწავლას დასავლური უმაღლესი სასწავლო დაწესებულებები სულ უფრო და უფრო მეტ ყურადღებას უთმობენ. იქმნება სპეციალური პროგრამები, რომლებიც სტუდენტებს შუა საუკუნეების სპეციალისტებად ჩამოაყალიბებს. ილიას სახელმწიფო უნივერსიტეტის შუა საუკუნეების კვლევების სამაგისტრო პროგრამა სწორედ ამ ახალ ტენდენციას უპასუხებს და მოამზადებს აკადემიური კარიერის მსურველ ფილოსოფოსებს, სოციოლოგებს, ენათმეცნიერებს, ლიტერატურისა და ხელოვნების მკვლევრებს.

ევროპული კვირეული ილიაუნიში
2011-05-24 17:40
25 May
17.00 LECTURES
Language and Nations in Europe: Two Models
Professor Patrick Seriot, Lausanne University, Switzerland
Venue: Ilia State University
(32, Chavchavadze Avenue, Room A 405)
THURSDAY, 26 MAY – INDEPENDENCE DAY
16.00 LECTURES
Du religieux dans la recomposition du monde contemporain
Professor Patrick Michel (École nationale supérieure, France)
Language: French (with Georgian translation)
Venue: Ilia State University
(32, Chavchavadze Avenue, Room A101)
17.30 DEBATES
Multiculturalism and Nation-Building: The Role of Minorities
Speakers: Patrick Michel (École nationale supérieure, France)
Jan Piekło (PAUCI Foundation, Poland)
Fron Nahzi (East-West Management Institute)
Moderator: Ghia Nodia (Ilia State University, Director of Caucasus Institute for Peace, Democracy and Development, CIPDD)
Partner: Ilia State University, CIPDD
Languages: English and French
Venue: Ilia State University
(32, Chavchavadze Avenue, Room A101)

FRIDAY, 27 MAY
19.30 BOOK LAUNCH
The Black Book of Communism
Launch of the Georgian translation
Venue: Ilia State University
(32, Chavchavadze Avenue, Room A101)
SATURDAY, 28 MAY
18.00 DEBATES
Caucasus between War and Peace. Security Challenges Facing the South Caucasus: The Role of NATO, the EU and Russia
Speakers: Bruce George, MP (UK)
Gisela Stuart, MP (UK)
Vladimir Socor (Jamestown Foundation)
Moderator: Isabelle Lasserre (Le Figaro)
Language: English
Venue: Ilia State University
(32, Chavchavadze Avenue, Room A101)

MONDAY, 30 MAY
11.00 DEBATES
Social Enterprise
Speakers: Saskia Bruysten (CEO and Strategic Director, Grameen Creative Lab)
*Priya Parker (Co-Founder, Sustained Dialogue Campus Network, USA)
Jana Ledvinova (Czech Fundraising Centre)
Ekaterine Datuashvili (Center for Strategic Research and Development of Georgia)
Partner: Eurasia Partnership Foundation
Language: English
Venue: Ilia State University
საჯარო დებატები და ლექციები წარიმართება სინქრონული თარგმანის თანხლებით.

დეტმარ დიორინგი ილიაუნიში
2011-05-24 18:23
9 ივნისს, 16.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) საერთაშორისო სემინარის ფარგლებში, რომლის ორგანიზატორები არიან ”ფრიდრიხ ნაუმანის თავისუფლების ფონდი” (გერმანია) და ”ახალი ეკონომიკური სკოლა – საქართველო”, ილიას სახელმწიფო უნივერსიტეტის ბიზნესის ფაკულტეტის მოწვევით ილიაუნის სტუმრობს ლიბერალური ინსტიტუტის დოქტორი დეტმარ დიორინგი (გერმანია). იგი გამართავს საჯარო ლექციას თემაზე: ”ინსტიტუციური ცვლილებები, სამოქალაქო და ეკონომიკური თავისუფლება პოსტსაბჭოთა ქვეყნებში”.
დეტმარ დიორინგი მონტ პელერინის საზოგადოების წევრია 1996 წლიდან. იგი ავტორია წიგნებისა: ”ჰაიეკი კონსტრუქტივიზმზე” (1994), ”თავისუფლების მოაზროვნენი: ფრედერიკ ბასტია” (1997), ”ჰუმბოლდტი და გერმანული ლიბერალიზმის საფუძვლები” (2006), ”თავისუფლება, ტრადიციები, რევოლუცია” (2009), ”თავისუფლების მანიფესტი” (2009).
დასწრება თავისუფალია.

ანიმაციური ფილმების კრებული
2011-05-24 19:03
პარასკევს, 27 მაისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ანიმაციური ფილმების კრებული: CREATURE COMFORTS (Nick Park – winner, 1990); BALANCE (Lauenstein – winner, 1989); TECHNOLOGICAL THREAT (Kroyer – nominee, 1988); THE CAT CAME BACK (Barker – nominee, 1988); YOUR FACE (Plympton – nominee, 1987) EVERY CHILD (Fedorenco and Lamb – winner, 1979).

წიგნების ინტერნეტ-მაღაზიის პრეზენტაცია
2011-05-25 12:30
25 მაისს, 18.00 საათზე, წიგნის მაღაზია ”ლიგამუსში” გაიმართება ქართულ ბაზარზე სრულიად ახალი პროდუქტის პრეზენტაცია.
“Ligamus Bookstore” – ილიას სახელმწიფო უნივერსიტეტის ახალი პროექტია, რომელიც შესაძლებლობას გაძლევთ, ტრადიციულ წიგნებთან ერთად შეიძინოთ ელექტრონული გამოცემებიც.
“ლიგამუსი” ილიას სახელმწიფო უნივერსიტეტის წიგნის მაღაზიების ქსელია, რომელიც წარმოგიდგენთ როგორც ქართული, ასევე უცხოური გამომცემლობების სამეცნიერო და მხატვრული წიგნების ფართო და მრავალფეროვან არჩევანს.
“ლიგამუსის” ლიტერატურული კაფე შემოგთავაზებთ გემრიელ ყავასა და ტკბილეულს. წიგნის მაღაზიის ტერიტორიაზე (ისევე, როგორც მთელ უნივერსიტეტში) თქვენს განკარგულებაშია უფასო უკაბელო ინტერნეტი. სამკითხველო დარბაზში, რომელიც ყველასთვის ღიაა, შეგიძლიათ უფასოდ გაეცნოთ მაღაზიაში არსებულ ნებისმიერ წიგნს.
კვირის დღეებში წიგნის მაღაზიაში სხვადასხვა პრეზენტაციები და ლიტერატურული საღამოები იმართება.
“ლიგამუსის” ნებისმიერ სტუმარს შეუძლია თავისი ბავშვი “საბავშვო ოთახში” დატოვოს, სადაც მასზე იზრუნებენ. გარდა ამისა, „ლიგამუსში“ ყოველ შაბათს, 11.00-დან 13.00 საათამდე ზღაპრის დღე იმართება. მეზღაპრე ბავშვებს ზღაპრის კითხვის გარდა სხვადასხვა საინტერესო და შემეცნებით აქტივობებს სთავაზობს. ბავშვთა ოთახის მომსახურება ნებისმიერი მსურველისათვის სრულიად უფასოა.

ღონისძიება იტალიის კულტურის ცენტრში
2011-05-25 16:16
პარასკევს 17:30 იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

კრიზისში მყოფ ბავშვთა და მოზარდთა დახმარება
2011-05-27 10:26
27-28 მაისს, 10.00 საათზე, ილიას სახელმწიფო უნივერსიტეტში (ჭავჭავაძის გამზ. 32. A 101 – ე აუდიტორია) გაიმართება საერთაშორისო კონფერენცია თემაზე: “კრიზისში მყოფ ბავშვთა და მოზარდთა დახმარება”. ბავშვებში მეტყველებისა და სხვადასხვა ქცევითი თუ ემოციური პრობლემები, უკანასკნელი წლების მონაცემებით, საგრძნობლად გაიზარდა, რაც არა მარტო პროფესიონალების, არამედ ფართო საზოგადოების შეშფოთებასაც იწვევს. კონფერენცია, რომლის მხარდამჭერებიც არიან ფონდი „გლობალური ინიციატივა ფსიქიატრიაში – თბილისი“ და საქართველოს ანალიტიკური ფსიქოლოგიის ასოციაცია, ილიას სახელმწიფო უნივერსიტეტის ინიციატივით ტარდება.

„კომუნიზმის შავი წიგნი“ ქართულად
2011-05-27 11:15
27 მაისს, 19.30 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ი. ჭავჭავაძის გამზ.32) გაიმართება „კომუნიზმის შავი წიგნის“ პრეზენტაცია.
საერთაშორისო ბესტსელერი „კომუნიზმის შავი წიგნი – დანაშაულები, ტერორი, რეპრესია“ – ფრანგული წიგნია, რომელიც აღწერს კომუნისტური სახელმწიფოების მიერ განხორციელებული რეპრესიების ისტორიას. წიგნი გამოიცა საფრანგეთში 1997 წელს. „კომუნიზმის შავი წიგნი“ ნათარგმნია უამრავ ენაზე, ქართულად კი ის ილიას სახელმწიფო უნივერსიტეტის გამომცემლობამ გამოსცა.
წიგნის პრეზენტაცია იმართება ევროპის კვირეულის ფარგლებში.

ლარისა ბურაკოვას წიგნის პრეზენტაცია
2011-05-30 13:14
30 მაისს, 16.00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” (ი. ჭავჭავაძის გამზ. 32) გაიმართება რუსი ეკონომისტის, ლარისა ბურაკოვას წიგნის ”რატომ მოხდა ეს საქართველოში” (Почему У Грузии получилось) პრეზენტაცია.
ავტორმა საქართველოს ეკონომიკის შესწავლა 2009 წლიდან დაიწყო. წიგნში მთლიანადაა ასახული და განხილული საქართველოს მთავრობის მიერ გატარებული ეკონომიკური პოლიტიკა და რეფორმები 2003 წლიდან დღემდე.
”ჩემს წიგნში უხვადაა პირდაპირი თხრობა, რაც უცხოა სახელმძღვანელოს ფორმატისთვის. ჩემთვის ძალიან მნიშვნელოვანი იყო, მკითხველს მთავარი რეფორმატორების აზრი პირველწყაროდან გაეგო და ისეთივე განცდა დაუფლებოდა, როგორც პროფესიონალებთან პირისპირი ურთიერთობისას. წიგნი მიხეილ სააკაშვილთან გასაუბრებით იწყება. თხრობის კონსტრუქცია დიდწილად განსაზღვრა მრავალსაათიანმა საუბრებმა საქართველოს ეკონომიკური რეფორმების ერთ-ერთ სულისჩამდგმელთან, კახა ბენდუქიძესთან”, ამბობს ავტორი.

შვეიცარიული ანსამბლი Difemcias - სტუმრად საქართველოში
2011-05-30 13:19
საქართველოს ესტუმრა შვეიცარიული ანსამბლი Diferncias, რომელიც ერთი კვირისგანმავლობაში კონცერტებსა და ვორქშოფებს თბილისსა და თელავში გამართავს. ანსამბლი ილიას სახელმწიფო უნივერსიტეტის მუსიკის ცენტრის პროფესორის, რევაზ კიკნაძის მოწვევით ჩამოვიდა. მის რეპერტუარში ძველი და ახალი ქართული და შვეიცარიული მუსიკა შედის.
კონცერტები და ვორქშოფები გაიმართება შემდეგი განრიგით:
ორშაბათი, 30 მაისი, 15.00 სთ.
ვორქშოპი ზ. ფალიაშვილის სახელობის №1 ცენტრალურ მუსიკალურ სასწავლებელში (“ნიჭიერთა ათწლედში”).
სამშაბათი, 31 მაისი, 18.00 სთ.
კონცერტი თბილისის სახელმწიფო სამხატვრო აკადემიის დარბაზში.
ხუთშაბათი, 2 ივნისი, 17.00 სთ.
კონცერტი თელავის დრამატულ თეატრში.
პარასკევი, 3 ივნისი, 18.00 სთ.
კონცერტი საქართველოს კულტურის და ძეგლთა დაცვის სამინისტროს დარბაზში.

ხალხური პოეზიის საღამო ილიაუნიში
2011-05-30 14:17
30 მაისს, 18.00 საათზე, წიგნის მაღაზია “ლიგამუსში” (ი. ჭავჭავაძის გამზ. 32) ხალხური პოეზიის საღამოზე მოხდება წარდგინება “ფშაური პოეზიის რჩეულისა” (რედაქტორი: თამილა გოგოლაური).
დასწრება თავისუფალია.

საერთაშორისო კონფერენცია ილიაუნიში
2011-05-30 16:52
3-4 ივნისს, 10.00 საათზე, ილიას სახელმწიფო უნივერსიტეტში (ავსტრიული ბიბლიოთეკა, ქ. ჩოლოყაშვილის 3/5, H 105 აუდიტორია) ჩატარდება საერთაშორისო კონფერენცია თემაზე: „მრავალეთნიკური ქალაქის მოდელი და ებრაელი ინტელექტუალები კულტურულ-ენობრივი იდენტობის ძიებაში”.
კონფერენცია ეწყობა ვენის, პრაღის, ფრანკფურტის, ერევნის, ბაქოსა და ქუთაისის უნივერსიტეტებთან თანამშრომლობის ფარგლებში.
კონფერენციის სამეცნიერო ხელმძღვანელია ილიას სახელმწიფო უნივერსიტეტის პროფესორი ნინო ფირცხალავა.
მხარდამჭერები არიან: ავსტრიის საგარეო საქმეთა სამინისტროს კულტურა-პოლიტიკის სექცია, ავსტრიის რესპუბლიკის საელჩო საქართველოში, ილიას სახელმწიფო უნივერსიტეტი და შედარებითი ლიტერატურის ინსტიტუტი.
კონფერენცია გაიმართება გერმანულ და ინგლისურ ენებზე.
საერთაშორისო კონფერენციის პროგრამა.>>

პრეზენტაცია "სიცოცხლის უფლება"
2011-05-30 17:12
1 ივნისს, 17 საათზე, ავსტრიული ბიბლიოთეკის H 105 ოთახში ბავშვთა უფლებების დაცვის დღესთან დაკავშირებით გაიმართება პრეზენტაცია თემაზე: “სიცოცხლის უფლება”.

უნიკინო 3 ივნისს: ”ვის ეშინია ვირჯინია ვულფის?”
2011-05-30 17:25
პარასკევს, 3 ივნისს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება მაიკ ნიკოლსის ფილმი ”ვის ეშინია ვირჯინია ვულფის?” (1966). მონაწილეობენ: ელიზაბეტ ტეილორი, რიჩარდ ბარტონი, ჯორჯ სიგალი, სანდი დენისი და სხვები. ფილმის ჩვენება ხორციელდება პირველი არხის ხელშეწყობით.
დასწრება თავისუფალია.

ბავშვთა უფლებების დაცვის საერთაშორისო დღე ილიაუნიში
2011-05-31 10:49
1 ივნისს, 13.00 საათზე, ბავშვთა უფლებების დაცვის საერთაშორისო დღესთან დაკავშირებით, ილიას სახელმწიფო უნივერსიტეტის სპეციალურ პედაგოგთა პროფესიული კლუბი ბავშვებისათვის გამართავს კონცერტს, რომელშიც მონაწილეობას მიიღებენ ცნობილი მომღერლები. ღონისძიებას დაესწრებიან შეზღუდული შესაძლებლობის მქონე ბავშვებიც. კონცერტი გაიმართება ილიას სახელმწიფო უნივერსიტეტის თეატრალური სარდაფის ეზოში (ი. ჭავჭავაძის გამზ. #32).
